als_Latn dik_Latn sag_Latn
Një nga figurat kryesore të Partisë Demokratike në SHBA, Senatori Robert Menendez nga New Jersey (Nju Xhërsi) do të përballet me një padi penale për korrupsion nga Departamenti i Drejtësisë.
Senatori akuzohet për korrupsion dhe se zyra e tij ka ndihmuar në mënyrë të paligjshme një donator të fushatave të tij zgjedhore.
Vetë Departamenti i Drejtësisë nuk e ka konfirmuar lajmin që u dha sot nga CNN dhe gazeta “The New York Times”.
Një zëdhënëse e zyrës së Senatorit Menendez i hodhi poshtë akuzat dhe tha se ai ka vepruar vetëm në përputhje me ligjet dhe se këtë do ta provojë me fakte.
Disa komentues kanë vënë në dukje se akuzat vijnë vetëm pak ditë pasi senatori njuxhersian u përplas me Presidentin Barack Obama për çështjen e bisedimeve me Iranin dhe për normalizimin e marrëdhënieve me Kubën.
Ai ka bashkëpunuar me Republikanët për ta penguar presidentin në politikën e jashtme.
Mirëpo, gazetarët vënë në dukje se hetimi ka flluar që prej dy vjetësh kur senatori nuk kishte ndonjë konflikt me Shtëpinë e Bardhë dhe ka të bëjë me shfrytëzimin e postit për të promovuar në Republikën Domenikane biznesin e një doktori nga Florida që dhuron para për fushatat zgjedhore të Menendezit.
Zyrtarë të programit Medicare, gjithashtu, e akuzojnë se ka ndërhyrë që doktorit t’i ndërpritet procesi i nisur për shkak se ka fryrë detyrimet që duhet t’i paguanin pacientët që ka vizituar e kuruar.
Nuk është hera e parë që Departamenti i Shtetit ngre padi kundër një senatori në detyrë. Ka fituar në disa raste, ka humbur në disa të tjera.
Senatori Menendez, nga New Jersey, nën hetim nga FBI
Një nga figurat kryesore të Partisë Demokratike në SHBA, Senatori Robert Menendez nga New Jersey (Nju Xhërsi) do të përballet me një padi penale për korrupsion nga Departamenti i Drejtësisë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn